श्यामा संगीत

श्यामा संगीत बंगाली भक्ति गीतों की एक शैली है। यह हिंदू देवी श्यामा या काली को समर्पित होती है देवी दुर्गा या पार्वती का एक रूप हैं। इसे शाक्तगीति या दुर्गास्तुति के नाम से भी जाना जाता है।

श्यामा संगीत आम आदमी को आकर्षित करता है क्योंकि यह माँ और उसके बच्चे के बीच शाश्वत और उदात्त प्रेम का एक संगीतमय निरूपण है। यह पूजा के सामान्य अनुष्ठानों और तंत्र के गूढ़ अभ्यास से भी मुक्त है।

बंगाली भाषा में देवी काली के प्रति श्रद्धा और भक्ति पर केंद्रित अनगिनत गीतों की रचना की गई है। संगीत की इस शैली को शाक्त पदावली के नाम से जाना जाता है। इस शैली की कविता के दो प्रसिद्ध बंगाली कवि रामप्रसाद सेन और कमलाकांत भट्टाचार्य हैं। रामप्रसाद सेन और कमलाकांत भट्टाचार्य दोनों ही माँ काली के निपुण भक्त थे। इन दोनों संतों के विषय में अनगिनत चमत्कारिक कहानियाँ प्रचलित हैं।

हालाँकि, आम तौर पर माँ काली को समर्पित सभी संगीत को बंगाली में श्यामा संगीत कहा जाता है। इस बंगाली श्यामा संगीत के दो प्रसिद्ध गायक पन्नालाल भट्टाचार्य और धनञ्जय भट्टाचार्य हैं। पन्नालाल भट्टाचार्य के बड़े भाई प्रफुल्ल भट्टाचार्य और माझला भाई धनञ्जय भट्टाचार्य संत कलाकार पन्नालाल भट्टाचार्य के पहले संगीत शिक्षक थे। पन्नालाल में भक्तिरस पाकर धनञ्जय भट्टाचार्य भक्ति गीत गाना बंद कर दिया। हालाँकि, पन्नालाल भट्टाचार्य की मृत्यु के बाद, उन्होंने कई भक्ति गीत गाए।

सन्दर्भ

श्रेणी:भारतीय संगीत पद्धतियाँ
श्रेणी:शाक्त सम्प्रदाय
श्रेणी:बंगाली संस्कृति